CELEX: 62015TN0211
Language: sk
Date: 2015-04-27 00:00:00
Title: Vec T-211/15 P: Odvolanie podané 27. apríla 2015: Claudio Necci proti uzneseniu Súdu pre verejnú službu z 25. marca 2015 vo veci F-5/15, Necci/Komisia

22.6.2015   
            
            
               SK
            
            
               Úradný vestník Európskej únie
            
            
               C 205/38
            
         Odvolanie podané 27. apríla 2015: Claudio Necci proti uzneseniu Súdu pre verejnú službu z 25. marca 2015 vo veci F-5/15, Necci/Komisia
   (Vec T-211/15 P)
   (2015/C 205/51)
   Jazyk konania: francúzština
   
      Účastníci konania
   
   
      Odvolateľ: Claudio Necci (Auderghem, Belgicko) (v zastúpení: S. Orlandi a T. Martin, avocats)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil uznesenie Súdu pre verejnú službu Európskej únie z 25. marca 2015 vo veci F-5/15 (Necci/Komisia),
            
         
               —
            
            
               vrátil vec na ďalšie konanie na Súd pre verejnú službu Európskej únie.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza dva odvolacie dôvody.
   
               1.
            
            
               Prvý odvolací dôvod je založený na porušení práva na účinnú súdnu ochranu, ktorého sa dopustil Súd pre verejnú službu (ďalej len „SVS“) tým, že zamietol žalobu o neplatnosť podanú odvolateľom z dôvodu neprípustnosti, ktorú nesprávne kvalifikoval ako „zjavnú“.
            
         
               2.
            
            
               Druhý odvolací dôvod je založený na nesprávnom právnom posúdení, ktorého sa dopustil SVS tým, že sa domnieval, že lehota pre podanie sťažnosti v zmysle článku 90 služobného poriadku začala plynúť v deň doručenia návrhu na započítanie odpracovaných rokov a nie v deň jeho prijatia zamestnancom.